Diari Oficial de la Generalitat Valenciana


Sumari del DOGV 9599, del 19-05-2023 (2023/5371)

Anunci pel qual se sotmeten a informació pública les sol·licituds d'autorització d'implantació en sòl no urbanitzable, autorització administrativa prèvia i autorització administrativa de construcció, ocupació de vies pecuàries, corresponents a una central fotovoltaica denominada FV Elx II, i la seua infraestructura d'evacuació, amb potència màxima total dels mòduls fotovoltaics: 5996,25 kW, potència nominal de l'inversor: 4995 kW i capacitat d'accés concedida: 4500 kW, a situar en el terme municipal d'Elx (Alacant). Expedient ATALFE/2022/21/03.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9599

Data del DOGV
:   19-05-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/5371


Data del document
:   04-05-2023

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Descriptors 

:   * Conselleria d'Economia Sostenible, Sectors Productius, Comerç i Treball
    * pla d'urbanisme

Anunci pel qual se sotmeten a informació pública les sol·licituds d'autorització d'implantació en sòl no urbanitzable, autorització administrativa prèvia i autorització administrativa de construcció, ocupació de vies pecuàries, corresponents a una central fotovoltaica denominada FV Elx II, i la seua infraestructura d'evacuació, amb potència màxima total dels mòduls fotovoltaics: 5996,25 kW, potència nominal de l'inversor: 4995 kW i capacitat d'accés concedida: 4500 kW, a situar en el terme municipal d'Elx (Alacant). Expedient ATALFE/2022/21/03. [2023/5371]  
  
Als efectes previstos en:  
- el Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica,  
- la Llei 24/2013, de 26 de desembre, del sector elèctric,  
- la Llei 21/2013, de 9 de desembre, d'avaluació ambiental i en el Decret 162/1990, de 15 d'octubre, pel qual s'aprova el reglament per a l'execució de la Llei 2/1989, de 3 de març, d'impacte ambiental,  
  
- la Llei 3/2014, d'11 de juliol, de vies pecuàries de la Comunitat Valenciana,  
- la Llei 43/2003, de 21 de novembre, de forests,  
- la Llei 14/2003, de 10 d'abril, de patrimoni de la Generalitat, respecte a la utilització i aprofitament dels béns de domini públic,  
  
- i la Llei 39/2015, d'1 d'octubre, del procediment administratiu comú de les administracions públiques, se sotmeten a informació pública les sol·licituds d'autorització d'implantació en sòl no urbanitzable, d'autorització administrativa prèvia i d'autorització administrativa de construcció, ocupació de vies pecuàries, de la instal·lació elèctrica que s'indica.  
Peticionari: Luminora Solar Veinticuatro, SL, CIF S90664157 i amb domicili social c/ Núñez de Balboa, 33 1r.a 28532 Madrid.  
Tipus de central elèctrica: central fotovoltaica denominada FV Elx II, amb potència màxima total dels mòduls fotovoltaics: 5996,25 kW, potència nominal de l'inversor: 4995 kW i capacitat d'accés concedida: 4500 kW.  
Emplaçament: Terme municipal d'Elx (Alacant).  
Planta generadora: polígon 120, parcel·les 14, 15, 16 I 17 del terme municipal d'Elx (Alacant).  
Emplaçament infraestructura d'evacuació: polígon 109, parcel·la 9013; polígon 112, parcel·la 9012; polígon 113, parcel·la 9015; polígon 120, parcel·les 15, 16, 9003 i 9016; polígon 121, parcel·la 9016; polígon 148, parcel·la 9013; polígon 149, parcel·les 72 i 73  
Òrgan competent per a autoritzar la instal·lació: Servei Territorial d'Indústria, Energia i Mines de la Conselleria d'Economia Sostenible, Sectors Productius, Comerç i Treball.  
Documents sotmesos a informació pública:  
- Projecte d'instal·lació solar fotovoltaica FV Elx II de 4,995 MWn (potència instal·lada) mitjançant seguidor 1 eix  
- Nova N.A.A.D. 20 kV S.C. per a evacuació de PFV ELX II, al TM d'Elx (Alacant)  
- Estudi d'integració paisatgística  
- Memòria justificativa del compliment dels criteris del Decret llei 14/2020  
- Estudi d'impacte ambiental  
- Plec de prevenció de riscos forestals  
- Pla de desmantellament i restitució del terreny i entorn afectat  
  
- Estudi d'inundabilitat  
- Documentació per a l'ocupació de vies pecuàries.  
- Separates dirigides a:  
• Ajuntament d'Elx  
• Direcció General d'Obres Públiques, Transport i Mobilitat. Subdirecció General de Mobilitat  
• Compañia Logística de Hidrocarburos CLH, SA.  
• Telefónica de España, SA.  
• Conselleria d'Agricultura, Desenvolupament Rural, Emergència Climàtica i Transició Ecològica  
• Aguas de Elche  
• Comunidad Acequia Mayor del Pantano  
• E-Redes Distribución Eléctrica  
• I-DE Redes Eléctricas Inteligentes, SAU.  
• Mancomunidad de los Canales del Taibilla  
• Comunitat de regants Riegos de Levante  
Pressupost: 2.935.776,83 €  
Característiques principals:  
Instal·lació fotovoltaica de 5996,25 kW de potència en mòduls fotovoltaics situada en el municipi d'Elx, província d'Alacant, ocupant una superfície tancada de 7,6594 hectàrees. Els mòduls generen corrent continu que es transforma a corrent altern i eleva a 20 kV, i que s'evacua mitjançant conductor de circuit simple soterrat fins al CPM, del qual partirà una línia subterrània fins a les barres de 20 kV de ST Elx (20 kV).  
- Central fotovoltaica de 9750 mòduls fotovoltaics de 615 W cadascun, connectats en 375 sèries de 26 mòduls, sobre seguidor 1 eix (178 de 52 mòduls, 19 de 26 mòduls).  
- Tensió de la central de 0,64/20 kV.  
- Potència nominal de l'inversor: 4995 kW, 3 inversors de 1665 kW i es limitaran amb PPC.  
- Potència màxima total dels mòduls fotovoltaics (pic): 5996,25 kWp (en condicions estàndard).  
- Capacitat d'accés concedida: 4500 kW.  
- Potència que consta en la garantia econòmica: 6660 kW  
Finalitat: Generació d'energia elèctrica mitjançant una instal·lació solar fotovoltaica, així com la seua evacuació a la xarxa de distribució d'energia elèctrica.  
Les vies pecuàries sobre les quals se sol·licita l'ocupació temporal són les següents:  
- Assagador de Sant Vicent o de Boluda  
- Sendera de Dolores  
La documentació serà exposada per a consulta pública en la següent adreça electrònica: https://cindi.gva.es/es/web/energia/alacant, en castellà i https://cindi.gva.es/va/web/energia/alacant, en valencià, en l'apartat «Informació pública», disponibles l'endemà de la publicació.  
  
El projecte compta amb informe de determinació d'afeccions ambientals emés per la Direcció General de Qualitat i Avaluació Ambiental de data 24 d'octubre de 2022, segons el que s'estableix en l'article 19bis del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica, en què resol la continuació del procediment al no apreciar-se efectes significatius sobre el medi ambient que requerisquen el seu sotmetiment a un procediment d'avaluació ambiental. Aquest informe es troba exposat per a consulta pública en la següent adreça electrònica:  
  
 https://agroambient.gva.es/es/web/evaluacion-ambiental/seguiment-d-expedients-d-avaluacio-d-impacte-ambiental  
Segons estableix l'article 19bis.6 del Decret llei 14/2020, de 7 d'agost, del Consell, afegit pel Decret llei 1/2022, de 22 d'abril, del Consell, es declaren d'urgència per raons d'interés públic els procediments d'autorització dels projectes de centrals fotovoltaiques i parcs eòlics que hagen obtingut l'informe favorable de determinació d'afecció ambiental, sempre que es presenten les sol·licituds d'autorització administrativa abans del 31 de desembre de 2024. A aquests projectes s'aplica la tramitació d'urgència prevista en l'article 33 de la Llei 39/2015, d'1 d'octubre.  
Segons la modificació realitzada, en virtut del Decret llei 1/2022, de 22 d'abril, de mesures urgents en resposta a l'emergència energètica i econòmica originada a la Comunitat Valenciana per la guerra d'Ucraïna, de l'article 33.1 del Decret llei 14/2020, de 7 agost, del Consell, els projectes amb una potència de generació menor o igual a 10 MW tindran caràcter prioritari i es tramitaran pel procediment d'urgència, d'acord amb la Llei 39/2015, de procediment administratiu comú de les administracions públiques. Per tot això, l'aplicació al procediment de la tramitació d'urgència redueix a la meitat els terminis establits per al procediment ordinari, excepte els relatius a la presentació de sol·licituds i recursos, segons s'indica en l'article 33 de la citada llei.  
  
Cosa que es fa pública per a coneixement general i perquè totes aquelles persones físiques o jurídiques que es consideren afectades en els seus drets puguen examinar la documentació relacionada en l'adreça electrònica indicada o presencialment en el Servei Territorial d'Indústria, Energia i Mines d'Alacant, situat al carrer de Churruca, 29, CP 03029 Alacant, així com dirigir al citat servei territorial les al·legacions que es consideren oportunes en el termini de quinze (15) dies hàbils comptats a partir del següent al de la publicació d'aquest anunci, les quals es podran presentar via telemàtica a través de la seu electrònica de la Generalitat, accedint al següent enllaç https://www.gva.es/es/inicio/procedimientos'id\_proc=15736&version=amp, o per qualsevol dels mitjans indicats en l'article 16 de la Llei 39/2015, d'1 d'octubre, del procediment administratiu comú de les administracions públiques.  
  
La incompareixença en aquest tràmit no impedirà a les persones que tinguen la condició d'interessades, de conformitat amb l'article 4 de la Llei 39/2015, d'1 d'octubre, del procediment administratiu comú de les administracions públiques, la interposició dels recursos que siguen procedents contra la resolució definitiva del procediment.  
  
Alacant, 4 de maig de 2023.- La cap del Servei Territorial d'Indústria, Energia i Mines d'Alacant: Rosa M. Aragonés Pomares.